(Glazba) Ovo je test ljudskosti,
test koji će vam pokazati jeste li ljudska bića.
Molim vas da podignete ruku ukoliko se nešto odnosi na vas.
Jesmo li se dogovorili? Jesmo?
Onda možemo početi.
Jeste li ikad pojeli šmrkalj
dugo nakon vašeg djetinjstva?
(Smijeh)
U redu je, ovdje ste sigurni.
Jeste li ikada napravili sitan, neobičan zvuk
kada ste se sjetili nečeg sramotnog?
Jeste li ikada namjerno prvo slovo poruke
napisali malim slovom
kako bi izgledali tužno ili razočarano?
(Smijeh)
U redu.
Jeste li ikada završili poruku točkom
kao znakom ljutnje? U redu. Točka.
Jeste li se ikada glasno nasmijali ili nasmiješili
kada vam je netko rekao nešto glupo
i onda proveli ostatak dana
pitajući se zašto ste tako reagirali?
Da.
Jeste li ikada izgubili avionsku kartu
tisuću puta nakon što ste otišli s
check-ina do ulaza?
Da.
Jeste li ikada obukli hlače
i onda mnogo kasnije shvatili da vam
je izgubljena čarapa zaljepljena za bedro?
(Smijeh)
Dobro.
Jeste li ikada pokušali pogoditi nečiju lozinku
toliko puta da ste mu zaključali račun?
Mmm.
Jeste li ikada bili zabrinuti da biste jednog dana
mogli biti razotkriveni kao varalica?
Da, sigurni ste ovdje.
Jeste li se ikada nadali da postoji neka sposobnost
koju još niste otkrili,
a u kojoj ste prirodno odlični?
Mmm
Jeste li ikada u stvarnosti nešto pokvarili
i onda se ulovili kako tražite
dugme za „poništi“ u stvarnom životu?
Jeste li ikada zametnuli svoju TED značku
i istovremeno počeli zamišljati
kako bi trodnevni odmor u Vancouveru mogao izgledati?
Jeste li se ikada čudili
nekome za koga ste smatrali da je potpuno običan,
a odjednom je postao tako lijep?
Jeste li ikada zurili u svoj telefon
smješkajući se poput idiota dok ste s nekime izmjenjivali poruke?
Jeste li ikada nakon toga toj osobi napisali
frazu „Zurim u telefon i
smješkam se poput idiota“?
Jeste li ikada bili u iskušenju
i na kraju popustili
da pogledate u nečiji tuđi mobitel?
Jeste li ikada vodili razgovor sa samim sobom
i onda odjednom shvatilii
da ste pravi kreten prema sebi?
(Smijeh)
Je li vam se na mobitelu ikada baterija potrošila
do kraja usred rasprave
i imali ste osjećaj da je telefon
prekinuo i s jednim i s drugim?
Jeste li ikada pomislili
da je rješavanje problema među vama uzaludno
jer bi jednostavno trebalo biti lakše od ovoga
ili bi se trebalo dogoditi nekako prirodno?
Jeste li ikada primijetili da se veoma malo toga, dugoročno gledano,
jednostavno događa prirodno?
Jeste li se ikada probudili sretni
i odjednom bili preplavljeni groznim sjećanjem
da vas je netko napustio?
Jeste li ikada izgubili sposobnost da zamislite budućnost
bez osobe
koja više nije dio vašeg života?
Jeste li ikada pogledali unatrag i sjetili se nekog događaja
sa tužnim osmijehom
i sviješću da će se budućnost desiti
unatoč tome?
Čestitam.
Završili ste test.
Svi ste vi ljudska bića.
(Pljesak)